MIZORAM-A A HMASA BER ATAN NAUPANG 11 LUNG PAWP HNAWH A NI,"1058/2024-2025 4th July, 2024 : National Health Mission, Mizoram hnuaia Programme pakhat RBSK leh Ebenezer Medical Centre, Chawnpui, Aizawl te tangkawp in Mizoram-a a hmasa ber atan Naupang 11 te Lung Pawp hnawh a ni. Ebenezer Medical Centre, Chawnpui Aizawl ah Dr. Vanlalmalsawmdawngliana (Dr. Msa), Cardiologist leh a Team te hova Congenital Heart Disease Device Closure Camp neih niin, RBSK in a Mizoram chhunga veng leh khaw hrang hranga naupang lungpawp hnawh ngai an refer naupang 11 te lungpawp hlawhtling taka hnawhsak an ni. Naupang 11 te hi dam taka discharged vek tawh niin Naupang 11 te Lung pawp hnawhna man Hospital Bill hi RBSK, National Health Mission, Mizoram in a tum a ni. He Device Closure Camp hi India rama naupang lung enkawltu thiam hmingthang, Dr. Nageshwar Rao, Rainbow Hospital, Hyderabad chuan a rawn vil bawk. Tun tuma naupang 11 te chhiar tel hian, RBSK, National Health Mission, Mizoram chuan naupang Lung thalo Inenkawl ngai te Hospital Bill mi 101 alo peksak tawh a ni. Kum hmasa lamah chuan RBSK hian hetiang ang Device Closure ngai case hi state pawna Hospital lianah a refer thin a, kalkawng man te, ei leh in leh thlenna mai bakah tawngthiam hruaina manah naupang chhungten sum tamtak an seng thin a. Tun tumah erawh Mizoram chhung ngeiah Dr. Vanlalmalsawmdawngliana hovin Ebenezer Medical Centre, Chawnpui, Aizawl ah naupang in inenkawlna tluantling an dawngin Naupang chhungte ah phurrit nasa takin a chhawk zangkhai a ni. Naupang lung lama harsatna nei, inenkawlna mamawh te tan, Aizawl West DEIC, Kulikawn leh Lunglei DEIC, Lunglei District Hospital ah te in hriattir tur a ni a. Tin, Anganwadi Centre leh Sorkar School-ah te a naupang hriselna endik tur a rawn kal thin RBSK Mobile Health Team te hnenah alo in chhinchhiah tir theih bawk a ni. Attachment Loading attachment...",Dated: 4 th Jul 24 10:28 AM,https://dipr.mizoram.gov.in/post/mizoram-a-a-hmasa-ber-atan-naupang-11-lung-pawp-hnawh-a-ni